|  |  |  |  |
| --- | --- | --- | --- |
|  | **Коментари, предлози, сугестије и примедбе**  **-еКонсултације, период 21. фебруар – 3. март 2023. године-** | | |
| **Бр.** | **Коментар доставио** | **Одељак/Предлог** | **Одговор** |
| **1.** | **Привредна комора Србије** | **Општи коментар на Нацрт акционог плана** јесте да je Привредна комора Србије спремна да, као институција која окупља привреду Србије у јединствен систем (секторски и регионално), помогне Канцеларији за јавне набавке и да као партнер допринесе успешној реализацији активности наведених у Нацрту акционог плана за 2023. годину у оквиру Мере 4. „Јачање административних капацитета и едукација“. | **Предлог се прихвата.**  Канцеларија за јавне набавке подржава укључивање Привредне коморе Србије као партнера у реализацији одређених активности у оквиру Мере 4. |
| **2.** | **Привредна комора Србије** | У делу Нацрта акционог плана који се односи на „**Мере, активности, буџет, одговорне институције и рокови“**, предлажемо да се у оквиру Мере 4. „Јачање административних капацитета и едукација“, дода нова активност „Организовање обуке за наручиоце и понуђаче“, где би Канцеларија за јавне набавке била носилац, а Привредна комора Србије партнер у реализацији. | **Предлог се прихвата.**  Канцеларија за јавне набавке ће у оквиру Мере 4. додати нову активност „Организовање обуке за наручиоце и понуђаче“. |
|  |  | У делу Нацрта акционог плана који се односи на „**Мере, активности, буџет, одговорне институције и рокови“**, предлажемо да се у оквиру Мере 4. „Јачање административних капацитета и едукација“, Привредна комора Србије дода као партнер у реализацији следећих обука:   1. Промоција модела конкурсне документације; 2. Организовање семинара на тему примене еколошких аспеката у поступцима јавних набавки; 3. Организовање семинара на тему примене социјалних аспеката у поступцима јавних набавки; 4. Организовање обуке на тему партнерства за иновације. | **Предлог се прихвата.**  Канцеларија за јавне набавке ће у оквиру Мере 4. додати Привредну комору Србије као партнера у реализацији наведених активности. |